Olefine Moe

Olefine Louise Margarethe Moe (født 18. mars 1850 i Bergen, død 8. november 1933 på Ski) var en norsk operasanger.Johanna Grut, Olefine Moe – Sveriges första Carmen – en studie av en operasångerskas yrkesliv (avhandling ved Universitetet i Uppsala, 2004). Hun var kjent for over femti roller i Norge og Sverige og var kjent  som Sveriges første Carmen.

Olefine Moe var datter av Iver Christian Moe (1827–1901)Farens dødsår er fra slektsdatabasen Geni og Inger Marie Amundsen (1826). Faren spilte på obo og ga dansetimer.Inger Elisabeth Haavet, Olefine Moe i Norsk biografisk leksikon. Olefine fikk navn etter gudfaren Ole Bull, og flyttet med musikerfamilien til Christiania tidlig, der hun etterhvert studerte og debuterte ved Christiania Theater som Emmeline i Eugène Scribes Den første kærlighed (1867).  

Hun studerte videre  i Stockholm hos sopranen Fredrika Stenhammar (1836–1880), og var engasjert ved Stockholmsoperaen 1872 til 1881. I 1877 giftet hun seg med svenske pianist Fredrik Thorssell (1844–1880). Etter et kort opphold ved Dramaten var hun tilbake i Norge som leder for landets første operascene beliggende i Tivoli (Oslo).  Den ble først kalt Den Norske Opera (1882), senere Tivoli Opera, og Olefine hadde de fleste hovedrollene. Denne ble nedlagt hvorpå hun flyttet til Sverige (1886), men returnerte senere (1891) til et langvarig virke som sangpedagog.

I ekteskapet med pianisten Oscar Fridolf Thorssell (1844–1880) fikk hun to døtre. Margit Torsell (1878-1968) var skuespiller og gift med arkitekten Torben Grut (1871-1945). Astri Torsell (1879–1951) var også skuespiller. Hun ble gift med arkitekten Christian von Munthe af Morgenstierne (1880–1967).

 Referanser 

 Eksterne lenker 



Kategori:Norske operasangere
Kategori:Norske musikkpedagoger
Kategori:Personer begravet på Vår Frelsers gravlund
Kategori:Personer fra Bergen kommune